Diari Oficial de la Generalitat Valenciana


Sumari del DOGV 8032, del 04-05-2017 (2017/2698)

Resolució del PAI de la unitat d'execució del sector S10.
---------------------------------------------------------

### Dades del document

Número de DOGV
:   8032

Data del DOGV
:   04-05-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/2698


Data del document
:   27-02-2017

Organisme emissor
:   Ajuntament de Cabanes

Tipus de document
:   Resolució

Descriptors 

:   * Cabanes
    * administració local
    * pla d'urbanisme

Resolució del PAI de la unitat d'execució del sector S10. [2017/2698]  
El Ple de l'Ajuntament, en sessió celebrada el dia 23 de febrer de 2017, va adoptar l'acord de resolució del PAI de la unitat d'execució del sector S10, procedint-se a la seua exposició al públic de conformitat amb l'article 163 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana i en els termes de l'article 206 del Reial decret 2568/1986, de 28 de novembre, pel qual s'aprova el Reglament d'organització, funcionament i règim jurídic de les entitats locals, sense perjudici del contingut que puguen resultar de l'aprovació definitiva de l'acta de la sessió:  
   
  
«Resolució del programa d'actuació integrada sector S10  
El Ple de l'Ajuntament, en sessió celebrada el 20 de setembre de 2016, va acordar entre altres qüestions relatives al programa d? actuació integrada del sector S10 «4t. Iniciar un nou procediment per la resolució del programa d'actuació integrada del sector S10, al trobar-se la mercantil Augimar Empresa Urbanizadora, SA, en un procés de liquidació judicial, amb la devolució de l'aval depositat com a garantia de l'execució del present programa.  
En compliment d'aquest acord s'ha instruït el nou procediment, en el qual han emès informes el Cap de Servei de Règim Interior i el Cap de Secció d'Urbanisme. Així mateix una vegada tramitat l'expedient i amb caràcter previ a dictar la proposta de resolució, en aplicació de l'article 82 de la Llei 39/2015, d'1 d'octubre, del procediment administratiu comú de les administracions públiques, aquest s'ha posat de manifest a Augimar Empresa Urbanizadora SA (com a agent urbanitzador del sector S10) i a l'administrador concursal d'aquesta mercantil, sense que en el període concedit s'hagen presentat al·legacions o nous documents.  
  
Per  tot  això  i  de  conformitat  amb  els  citats  informes, en els quals s'han considerat i invocat els següents:  
  
1. Antecedents de fet  
Primer. L'Ajuntament de Cabanes, en sessió celebrada el 31 de març de 2005, va aprovar definitivament el programa d'actuació integrada del sector S10, així com la subrogació a favor de la mercantil Augimar Empresa Urbanizadora, SA, de la condició d'agent urbanitzador del Sector S10, aprovació que comprén:  
«Capítol III. Proposició Economicofinancera- Apartat III.2.1. Abast de la retribució. L'urbanitzador té dret a ser retribuït pels propietaris del sòl afectats per l'actuació de les despeses que haja efectuat, pels conceptes següents: a. El cost de les obres, projectes i indemnitzacions respecte de les inversions necessàries per cobrir els objectius imprescindibles del programa, regulats en l'article 30.1 de la LRAU, incloent-hi totes les despeses necessàries per a realitzar les obres previstes en el projecte d'urbanització que s'aprova en el desenrotllament d'aquest programa, així com les modificacions que l'ajuntament aprova d'aquest, fins i tot les que tinguen per objecte les inversions proposades a l'empara de l'article 30.2 de la LRAU...»  
  
Segon. Amb data 20 de maig de 2005, la mercantil Augimar Empresa Urbanizadora, SA, va presentar davant de l'ajuntament, de conformitat amb l'article 29.8 de la Llei 6/1994, reguladora de l'activitat urbanística, aval bancari amb el núm. 105/98 i 183/99 de l'entitat Banco Español de Crédito, per un import de 281.736,08 - (7%t del cost d'urbanització).  
  
Tercer. L'alcaldessa de l'Ajuntament de Cabanes i el representant de la  mercantil Augimar Empresa Urbanizadora, SA, van subscriure amb data 30 de novembre de 2005 el conveni urbanístic per al desenvolupament del programa d'actuació integrada del sector S10.  
  
Quart. En el dit conveni les parts van formalitzar, entre altres, les estipulacions següents:  
«Segona. Seran a càrrec de l'urbanitzador Augimar Empresa Urbanizadora, SA, el cost total de les obres, instal·lacions, compensacions, formalització i tramitació de documents i, en general, totes les despeses que puga generar l'execució del programa aprovat per l'ajuntament, fins a la seua total conclusió.  
  
  
Quarta. Terminis: «El termini de què disposa l'urbanitzador per a dur a terme les actuacions administratives i finalitzar les obres d'urbanització és de 20 mesos, a partir de l'endemà al de la publicació en el Butlletí Oficial de la Província de Castelló de l'acord d'aprovació i adjudicació definitiva del  present programa. Es presentarà projecte d'urbanització en un termini de 3 mesos des de la data de la notificació de l'adjudicació del programa, i projecte de reparcel·lació en el termini de 3 mesos des de l'aprovació del projecte d'urbanització. L'urbanitzador es compromet a l'inici de l'execució material de les obres d'urbanització en el termini màxim de 2 mesos des de la data de la fermesa administrativa de l'aprovació del projecte de reparcel·lació, i a la seua conclusió en dotze mesos des de que física i jurídicament els terrenys estiguin disponibles per a la realització de l'obra.  
  
Sisena. Incompliment dels seus compromisos per l'urbanitzador i les seues penalitzacions: s'entendrà que l'urbanitzador ha incomplit els terminis previstos en el programa quan la demora en el compliment de les seues obligacions faça impossible concloure l'actuació dins dels tres mesos següents  a  la  conclusió  del  termini  global  estipulat.  L'incompliment de terminis podrà ser declarat una vegada transcorreguts 20 mesos des de l'entrada en vigor del programa, mitjançant un acord exprés de l'urbanitzador. La resolució del programa per incompliment dolós acordada per l'administració actuant determinarà l'execució o confiscació i pèrdua per l'urbanitzador de les garanties prestades per aquest per a respondre del compliment de les seues obligacions. L'extinció per fallida o suspensió de pagaments també podrà determinar la referida confiscació o execució de garanties, a reserva de liquidar les obligacions de l'urbanitzador que hagen quedat pendents de compliment».  
  
Cinqué. En la tramitació del programa d'actuació integrada del sector S10 consten, a més dels citats, la presentació i aprovació dels projectes següents:  
Projecte d'urbanització del sector, presentat per l'agent urbanitzador el 26 d'octubre de 2005 i aprovat, de forma condicionada, per la Junta de Govern de l'Ajuntament de Cabanes en sessió celebrada el 16 de setembre de 2006. La Junta de Govern en sessió celebrada el 17 de juny de 2010, va autoritzar, en haver-se incorporat els requeriments de l'acord aprovatori, la publicació de la seua aprovació, la qual es va efectuar en el Diari Oficial de la Generalitat Valenciana núm. 6316 del 22 de juliol de 2010.   
Modificació del pla parcial del sector, presentat el 29 de maig de 2007 i aprovat definitivament per acord de l'Ajuntament Ple en sessió celebrada el 9 de novembre de 2007.  
Projecte de reparcel·lació, presentat per l'agent urbanitzador i que va ser notificat als propietaris i exposat al públic en el Diari Oficial de la Generalitat Valenciana núm. 5695, de data 4 de febrer de 2008, document que no ha sigut objecte d'aprovació administrativa.  
  
  
Sisé. Per mitjà d'un escrit, presentat el 22 de juny de 2010 (R. Entrada 2245), diversos propietaris demanen informació sobre la situació de l'agent urbanitzador i programa d'actuació integrada, sol·liciten la paralització del mateix, al no poder assumir els costos i la requalificació dels terrenys com a rústics. Amb data 12 de juliol de 2010 (R. Entrada 2470) l'agent urbanitzador s'oposa a dita petició al considerar que ha complit les seues obligacions, instant a l'aprovació del projecte de reparcel·lació i a convenir la forma de desenvolupament del programa establint uns nous terminis, igualment considera que la qualificació dels terrenys és independent de la situació del programa. Aquestes contestacions es traslladen als propietaris per mitjà d'un escrit de 26 d'agost de 2010 (R. Eixida 2183)  
  
Seté. Diversos propietaris, en el seu escrit presentat amb data 22 de desembre de 2010 (R. Entrada 4505), sol·liciten a aquest Ajuntament que procedisca a la resolució de la condició d'agent urbanitzador del citat sector a la mercantil Augimar Empresa Urbanizadora, SA, a l'haver sigut declarada en concurs necessari de creditors, acompanyant interlocutòria de data 30 de novembre de 2010, dictat pel Jutjat Mercantil número 1 de Castelló en el procediment de concurs abreviat núm. 289/2010.  
  
Huité. Traslladada la petició de resolució del programa a l'agent urbanitzador, este amb data 25 de gener de 2011 (R. Entrada 236), presenta escrit d'oposició a la dita resolució, al·legant, entre altres qüestions, que:  
El conveni urbanístic és un contracte administratiu especial i no un contracte d'obres.  
Ha presentat els projectes necessaris i ha complit la resta d'obligacions imposades com a agent urbanitzador.   
La paralització del desenrotllament no és imputable a aquest.  
Està garantida l'execució de l'obra d'urbanització, ja que aquesta es finança per mitjà de les quotes d'urbanització que deuen de satisfer els propietaris i ha aportat les garanties necessàries.   
La resolució del contracte de programació en el citat moment comportaria: la devolució del pagament de l'excedent municipal i de la part del cànon d'urbanització, per part de l'Ajuntament, pagament de les despeses assumits fins a la data per l'agent urbanitzador, així com la part proporcional del benefici corresponent a l'agent urbanitzador, possibilitat de reclamació d'indemnitzacions per part de l'urbanitzador.  
El cost que manifesta que ha assumit l'agent urbanitzador fins la citada data ascendeix a 858.538,28 ?, segons el següent detall: despeses de tramitació (honoraris professionals, etc.) 297.444,88 ?, despeses de gestió de l'urbanitzador: 129.667,38 ?, pagament de l'excedent municipal: 423.201,17 ?, cànon d'urbanització per a la millora i adequació de les infraestructures 8.224,85 ?.  
  
Nové. Traslladat, per mitjà de comunicació del 28 de gener de 2011 (R. Eixida 234), l'anterior escrit als propietaris dels terrenys del sector que havien sol·licitat la resolució del programa, aquests presenten nou escrit el dia 15 de febrer de 2011 (R. Entrada  477) reiterant la resolució del programa. Escrit que es trasllada a Augimar Empresa Urbanizadora, SA, que contesta a aquest el 25 de febrer de 2011 (R. Entrada 586), oposant-se a la resolució del programa, a l'estimar:  
  
Que ha complit amb tots les seues obligacions com a agent urbanitzador.  
Que el cost que, fins al dia de la data, havia assumit l'agent urbanitzador ascendeix a 858.538,28 ?, segons el següent detall: despeses  de  tramitació (honoraris professionals, etc.) 297.444,88 ?, despeses de gestió de l'urbanitzador: 129.667,38  ?, pagament de l'excedent municipal: 423.201,17 ?, cànon d'urbanització per la millora i adequació de les infraestructures 8.224,85 ?.  
Que l'única obligació que quedava pendent era l'execució de les obres d'urbanització, obres que estan plenament garantides ja que l'obra es finança amb les quotes d'urbanització que deuen de satisfer els propietaris dels terrenys. No obstant aquestes obres no poden executar-se fins que no s'aprove el projecte de reparcel·lació, aprovació que considera que té paralitzada el propi ajuntament, ja que el projecte es troba presentat.  
  
Desé. Fomento Agrícola Castellonense, SA, per mitjà d'un escrit rebut el 12 d'abril de 2011 (R. Entrada 1066) va emetre un informe en què va considerar que hi ha recursos en quantitat suficient per a subministrar l'actuació urbanística plantejada.  
  
Onzé. Celebrada l'11 de març de 2011 una primera reunió amb l'administració concursal sobre la situació del programa d'actuació integrada del sector S10, l'alcaldia va dictar amb data 8 d'abril de 2011, resolució en la que es va acordar: «Per tot això, donada la complexitat de les negociacions a mantindre, he resolt de conformitat amb allò que s'ha regulat en l'article 42.5 de la Llei 30/1992 de règim jurídic de les administracions públiques i del procediment administratiu comú: suspendre el termini per la resolució de les al·legacions a la no aprovació de la reparcel·lació i sobre la petició de resolució de la condició d'agent urbanitzador del sector S10. Tot això des de l'inici de les conversacions (11.03.2011) fins a la conclusió d'aquestes».  
  
Dotzé. Mantingudes diverses converses, finalment Augimar Empresa Urbanizadora, SA i l'administració concursal, van presentar amb data 3 d'octubre de 2011 (R. Entrada 3002) escrit de S10 sol·licitud resolució de mutu acord, que fonamenta:  
En la situació econòmica existent, amb una greu crisi que afecta especialment al mercat del sòl i de la vivenda.  
Nombroses peticions de propietaris que van sol·licitar la paralització del programa, cancel·lació d'aquest fins i tot la seua resolució.  
Crisi econòmica que ha portat a la situació concursal de l'agent urbanitzador.  
  
Tretzé. La resolució per mutu acord la condiciona l'agent urbanitzador a l'acceptació de les condicions següents:  
Devolució de l'aval bancari núm. 105/98 i 183,99 del Banco Español de Crédito, depositat per a prestar la garantia legalment prevista del 7 % del cost de les obres d'urbanització previstes en el programa.  
  
Devolució a Augimar, per part de l'Ajuntament, de l'import retribuït per esta mercantil per a l'adquisició de l'excedent municipal, que ascendeix a la quantitat de 423.20252 ?, pagament que deu efectuar-se de forma immediata a la aprovació per l'òrgan municipal.  
Compensació a Augimar dels honoraris corresponents al pla parcial i del 50 per cent dels honoraris de redacció del projecte d'urbanització, projectes que sobre els quals ha recaigut l'aprovació definitiva amb anterioritat a l'actual petició. Honoraris que ascendeixen en el seu conjunt a la quantitat de 123.839,15 ?, pagaments que es fraccionen en dos terminis del 50 % a materialitzar l'1 de març de 2012 i 1 de març de 2013.  
  
Catorzé. En compliment de l'acord adoptat pel ple de l'ajuntament, amb data 28 d'octubre de 2011 (R. Eixida 2625), es remet l'expedient als Serveis Territorials de la Conselleria per a l'emissió del referit dictamen. En contestació a la dita petició la consellera d'Infraestructura, Territori i Medi Ambient,  amb data 27 de desembre de 2011, va adoptar resolució, notificada a aquest ajuntament el 16 de gener de 2012 (R. Entrada 134), de la que es desprèn:  
L'article 342 del ROGTU pareix voler limitar la necessitat de dictamen del Consell Superior de Territori i Urbanisme a aquelles causes que regulen els articles 336 al 341, entre les que no se cita l'article 143.2 de la LUV. No obstant es considera que en aplicació de l'article 143 de la LUV sí que resulta necessari l'esmentat dictamen, les funcions del qual fins a la seua constitució seran exercides per la titular de la Conselleria competent en matèria d'urbanisme, o qui esta designe.  
Que queden justificades les raons d'interès públic que fan innecessari o inconvenient seguir amb la programació.  
Que no s'observa obstacle legal a què puga acordar-se la resolució del programa per mutu acord del programa d'actuació integrada del sector S10, emetent-se dictamen favorable a la proposta de resolució efectuada per este Ajuntament.  
  
Quinzé. L'Alcaldia, amb data 24 de gener de 2012, dicta nova proposta de resolució per mutu acord del programa d'actuació integrada del sector S10, proposta que va ser objecte d'estudi per la comissió d'urbanisme en sessió celebrada el 30 de gener de 2012, en la que l'alcaldia va indicar que aquest assumpte es tractarà en una altra comissió d'urbanisme i es realitzaran les consultes oportunes sense que conste un nou acord plenari.  
  
Setzé. Amb data 19 de juliol de 2012 (R. Entrada 2398), es rep ofici del Jutjat de el Mercantil núm. 1 de Castelló, dimanant del procediment de concurs ordinari núm. 289/8010-JY, en el que comunica la providència, dictada l'11 de juliol de 2012, en el que requereix a aquest ajuntament que efectue l'ingrés de 423.201,17 ? al compte bancari designat i intervingut per l'administració concursal, import corresponent a l'adquisició del 10 % de l'aprofitament mitjà del sector S10, providència que va quedar complida per resolució d'aquesta alcaldia dictada el 20 de juliol de 2012.  
  
Desseté. Amb data 27 de juny de 2013 (R. Entrada 1979), la mercantil Augimar Empresa Urbanizadora, SA, presenta un nou escrit en el que insta a aquest ajuntament a la «resolució de l'adjudicació del programa d'actuació integrada de la unitat d'execució única del sector S10, per inactivitat manifesta d'aquesta administració, durant més de sis mesos i de manera rellevant amb la compensació a esta mercantil emparada en l'article 143.2 h de la LUV, de la totalitat de la inversió que, en l'exercici diligent de la seua tasca urbanitzadora, ha dut a terme fins a la data aquest urbanitzador, que ascendeix a un total de cinc-cents setanta i huit mil dos-cents noranta-tres euros i dos cèntims (578.293,02 ?)»  detallant els conceptes que integren el dit import, així mateix comunica que «aquesta mercantil es reserva el dret d'exigir la responsabilitat patrimonial i personal d'aquest Ajuntament, de les seues autoritats i del seu personal, per incompliment flagrant de les seues obligacions contractuals i legals».  
  
Dihuité. Amb data 13 de desembre de 2013, (R. entrada 4213) Augimar Empresa Urbanizadora, SA, presenta nou escrit en el que reitera l'acord de resolució per mutu acord del programa del sector S10 i «proposa a aquesta ajuntament la seua definitiva formalització en un termini que no haurà de superar els 60 dies des de la data, per a la seua formalització i compliment, quedant aquesta petició i si és el cas l'acord sense valor ni cap efecte si transcorregut aquest no s'haguera complit en la seua totalitat».  
Aquesta petició es va informar per Secretaria el 20 de gener de 2014 (R. Entrada 183/14), sense que conste acord o cap resolució municipal.  
  
Dinové. El Ple de l'Ajuntament, en sessió celebrada el 24 de setembre de 2015, va acordar per unanimitat dels assistents  que constitueixen la totalitat de la corporació: «Que es procedisca a la resolució del PAI de la unitat d'execució del sector S-10, adjudicar a la mercantil Augimar Empresa Urbanizadora, SA, amb la devolució immediata de l'aval i de l'excedent de l'aprofitament, en cas que aquest no s'haja tornat ja».  
  
Vinté. L'Alcaldia, de conformitat amb l'article 163.6 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, va remetre el citat acord, adoptat pel ple de l'ajuntament, a la Direcció Territorial de la Conselleria d'Infraestructures, Territori i Medi Ambient, sense que es manifestarà cap objecció.  
  
Vint-i-uné. L'Alcaldia, amb data 3 de novembre de 2015, va dictar providència, de conformitat amb l'article 21.r de la Llei 7/1985, reguladora de les bases del règim local, en la que va disposar: «1r. Considerar que l'acord plenari adoptat el 24 de setembre de 2015, suposa únicament l'inici de l'expedient administratiu necessari per procedir a la resolució del programa, resolució que, de conformitat amb l'article 112 del text refós de la Llei De contractes de les administracions públiques, aprovat pel Reial decret legislatiu 2/2000, de 16 de juny, té el caràcter d'obligatori en el supòsit que s'haja efectuat l'obertura de la fase de liquidació.  
2n. Deixar sense efecte els tràmits procedimentals dictats amb anterioritat a la present providència i traslladar de l'esmentat acord plenari, concedint un termini de 10 dies d'audiència a l'agent urbanitzador, a l'avalador i als propietaris  perquè manifesten el que consideren oportú. Tot això de conformitat amb l'article 109 del Reglament General de la Llei de contractes de les administracions públiques, aprovat pel Reial decret 1098/2001, de 12 d'octubre, i article 84 de la Llei 30/1992 de règim jurídic de les administracions públiques i del procediment administratiu comú.  
3r. Requerir al Registre Mercantil o organisme públic competent l'expedició de certificació acreditativa de la situació concursal de la mercantil Augimar Empresa Urbanizadora SA.»  
  
Vint-i-dosé. En la tramitació de l'expedient administratiu, dimanant del referit acord plenari i providència dictada per l'alcaldia, va quedar acreditat que el Jutjat Mercantil número 1 de Castelló, en el procediment 289/2010 va dictar, amb data 3 de febrer de 2016, interlocutòria per la qual s'aproven els plans de liquidació de la mercantil Augimar Empresa Urbanizadora SA. Acreditada la fase de liquidació en què es trobava l'agent urbanitzador, l'alcaldia va dictar nova providència, amb data 30 de març de 2016, en la qual va disposar: «Per tot allò que s'ha expressat no queda acreditat que l'agent urbanitzador, a la data de l'acord plenari de 24 de setembre de 2015, es trobarà en fase de liquidació concursal, acreditació que si existeix a la data actual. Per això decrete:  
1r. Procedir a la tramitació de l'expedient administratiu per a la resolució del programa i remoció d'Augimar Empresa Urbanizadora, SA, de la condició d'agent urbanitzador del sector S10, al considerar que hi ha incapacitat legal sobrevinguda per a l'exercici de la seua tasca, d'acord amb la legislació de contractes del sector públic.  
2n. Deixar sense efecte les providències dictades amb anterioritat a la present, així com  els tràmits realitzats dimanats de les mateixes i que resulten incompatibles amb esta providència.  
3r. Requerir al cap de Servei de Règim Interior perquè emeta un informe, en aplicació de la legislació de contractes, sobre els termes en què deu procedir-se a la revocació de la condició del Sector S10.  
  
4t. Emés l'esmentat informe, requerir el cap de Secció d'Urbanisme perquè emeta un informe en aplicació a la legislació urbanística, sobre els termes en què deu procedir-se a la revocació de la condició del sector S10.»  
  
Vint-i-tresé. Tramitat l'esmentat expedient administratiu i dictada proposta de resolució, en el termini d'audiència concedit, l'agent urbanitzador va manifestar la seua oposició  a  la citada proposta de resolució, pel que es va sol·licitar informe al Consell Consultiu Valencià, l'òrgan plenari del qual en sessió celebrada el 28 de juliol de 2016, va emetre un informe en què va concloure: «que és procedent que el Ple de l'Ajuntament de Cabanes acorde declarar la caducitat del procediment que va iniciar en virtut de l'acord del Ple de 31 de març de 2005, i deixant sense efecte la providència de l'Alcaldia de 30 de març de 2016, sense perjuí que puga iniciar un altre procediment de resolució».  
  
Vint-i-quatré. En compliment del dit dictamen, el Ple de l'Ajuntament, en sessió celebrada el 20 de setembre de 2016, va acordar:  
  
«1r. Declarar la caducitat del procediment que va iniciar en virtut de l'acord de 24 de setembre  de 2015, així com deixar sense efecte la providència de l'alcaldia de 30 de març de 2016, per a la resolució del programa d'actuació integrada del sector S10, al no haver-se dictat una resolució expressa en el termini  de sis mesos.  
2n. Declarar la finalització de l'expedient iniciat, amb data 3 d'octubre de 2011 i amb motiu de la petició formulada per Augimar Empresa Urbanizadora, SA per a la resolució per mutu acord del programa d'actuació integrada del sector S10, ja que dita mercantil va comunicar a aquest ajuntament la seua renúncia o desistiment, al no haver-se complit allò que s'ha instat per l'agent urbanitzador en el seu escrit rebut el 13 de desembre de 2013 (R. Entrada 4213) i en la qual expressament indica: «Que interessant a Augimar Empresa Urbanizadora, SA, la formalització de l'esmentat acord, proposa a eixe ajuntament la seua definitiva formalització en un termini que no haurà de superar els 60 dies des de la data, per a la seua formalització i compliment, quedant esta petició i, si és el cas, l'acord sense valor ni cap efecte si transcorregut aquest no s'haguera complit en la seua totalitat».  
3r. Notificar als interessats l'acord pel qual es declara la caducitat i la finalització dels procediments iniciats i citats en els apartats precedents.  
4t. Iniciar un nou procediment per a la resolució del Programa d'Actuació Integrada del Sector S10, al trobar-se  la mercantil Augimar Empresa Urbanizadora, SA, en procés de liquidació judicial, amb la devolució de l'aval depositat com a garantia de l'execució del present programa.  
5é. Concedir als interessats un termini de 10 dies perquè manifesten el que consideren oportú en relació al nou procediment que s'inicie».  
  
  
Vint-i-cinqué. Notificat el referit acord a l'agent urbanitzador i als que figuren com a interessats i transcorregut el termini concedit no s'han presentat al·legacions.  
  
2. Fonaments de dret.  
Primer. Relatius a  la legislació de contractació administrativa:  
1. El conveni urbanístic es va subscriure el 30 de novembre de 2005, en conseqüència, de conformitat amb el que disposa la disposició transitòria 1.ª del Reial decret legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic, la normativa reguladora de la contractació administrativa aplicable al present supòsit es correspondrà al que disposa el Reial decret legislatiu 2/2000, de 16 de juny, pel qual s'aprova el text refós de la Llei de Contractes de les Administracions Públiques (TRLCAP) i en el Reial decret 1098/2001, de 12 d'octubre, pel qual s'aprova el Reglament General de la Llei de Contractes de les Administracions Públiques (RGLCAP).  
  
2. L'article 111 del TRLCAP cita, entre altres, com a causa de resolució, «la declaració de concurs o la declaració d'insolvència en qualsevol altre procediment».   
L'article 112 disposa que «la declaració d'insolvència en qualsevol procediment i, en cas de concurs, l'obertura de la fase de liquidació originaran sempre la resolució del contracte».  
Dels esmentats preceptes i considerant que la mercantil es troba en fase de liquidació, es desprèn que és procedent de manera immediata la resolució del contracte. El procediment que s'ha de seguir ve establit en l'article 109 del RGLCAP:  
«Procediment per a la resolució dels contractes.  
1. La resolució del contracte s'acordarà per l'òrgan de contractació, d'ofici o a instància del contractista, amb l'autorització prèvia, en el cas previst en l'últim paràgraf de l'article 12.2 de la llei, del Consell de Ministres, i compliment dels requisits següents:  
a) Audiència del contractista per un termini de 10 dies naturals, en el cas de proposta d'ofici.  
b) Audiència, en el mateix termini anterior, de l'avalador o assegurador si es proposa la confiscació de la garantia.  
c) Informe del servei jurídic, excepte en els casos previstos en els articles 41 i 96 de la llei.  
d) Dictamen del Consell d'Estat o òrgan consultiu equivalent de la comunitat autònoma respectiva, quan es formuli oposició per part del contractista.  
2. Tots els tràmits i informes preceptius dels expedients de resolució dels contractes es consideraran d'urgència i gaudiran de preferència per al seu despatx per l'òrgan corresponent».  
3. Quant a la devolució de l'aval depositat com a garantia de l'execució del programa, procediria determinar si s'ha produït incompliments per part de l'agent urbanitzador que justifiquen altres causes de resolució contractual, a més de l'obertura de la fase de liquidació, ja que l'article 113 del TRLCAP disposa que, quan el contracte es resol per incompliment culpable del contractista li serà confiscada la garantia i deurà, a més,  indemnitzar  a  l'administració  els  danys  i  perjudicis ocasionats en el que excedeixen de l'import de la garantia confiscada.  
  
En tot cas, l'acord de resolució contindrà pronunciament exprès sobre la procedència o no de la pèrdua, devolució o cancel·lació de la garantia constituïda.  
No consten possibles incompliments de les obligacions contractuals per les parts que justifiquen la imposició o pagament d'indemnitzacions i/o confiscació de les garanties.  
  
Segon. Relatius a la legislació urbanística.  
1. L'Ajuntament de Cabanes, en sessió celebrada el 31 de març de 2005, va aprovar definitivament el programa d'actuació integrada del sector S10, així com la subrogació a favor de la mercantil Augimar Empresa Urbanizadora, SA, de la condició d'agent urbanitzador del sector S10, aprovació, a l'empara d'allò que s'ha regulat en la Llei 6/1994, de 15 de novembre, de la Generalitat Valenciana, reguladora de l'activitat urbanística, legislació que va quedar derogada  amb l'entrada en vigor de la Llei 16/2005, de 30 de desembre, de la Generalitat, urbanística valenciana, no obstant en la disposició transitòria primera, apartat segon, determina: «No obstant el que disposa l'apartat anterior, els programes d'actuació integrada iniciats abans de l'entrada en vigor de la present llei es regiran per la legislació anterior, sempre que hagueren sigut objecte d'aprovació municipal...».  
2. La  disposició transitòria tercera del Decret 67/2006, de 12 de maig, del Consell, per  el  que s'aprova El reglament d'ordenació i gestió territorial i urbanística, estableix, tal com succeeix en el present supòsit, que: «Els procediments de programació en què l'alternativa tècnica i la proposició juridicoeconòmica hagueren sigut objecte d'aprovació definitiva amb anterioritat a l'entrada en vigor de la Llei Urbanística Valenciana, es regiran en el seu compliment i execució pel que preveu la Llei Reguladora de l'Activitat Urbanística» detallant una sèrie d'actuacions entre els que no es troba el procediment de resolució del programa d'actuació integrada.  
3. Actualment es troba en vigor la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (d'ara endavant LOTUP), que en la seua disposició derogatòria única, entre altres, deroga expressament l'esmentada Llei 16/2005, de 30 de desembre, Urbanística Valenciana i  el Reglament d'Ordenació i Gestió  Territorial  i Urbanística aprovat per el Decret 67/2006, de 19 de maig, del Consell. No obstant això, la citada Llei, en la seua disposició transitòria cinquena, regula la legislació que li resulta d'aplicació als programes que ja es trobaven aprovats amb anterioritat a la seua entrada en vigor: «Quarta. Programes aprovats. 1. Els programes d'actuació adjudicats amb anterioritat a l'entrada en vigor de la present llei es regiran, quant als seus efectes compliment i extinció, inclosa la seua duració i règim de pròrrogues, per la normativa que li resultava d'aplicació abans de la entrada en vigor d'esta llei. No obstant això, en el procediment de resolució o pròrroga del programa d'actuació integrada o aïllada no s'haurà de sol·licitar dictamen del Consell Superior del Territori i Urbanisme o òrgan que exercia les seues funcions».  
4. En aplicació d'allò que s'ha expressat en els fonaments invocats en els apartats anteriors la legislació urbanística per a la resolució del programa deuria de ser la Llei 6/1994 Reguladora de l'Activitat Urbanística (d'ara endavant LRAU), al ser la que li va resultar d'aplicació per a l'aprovació i adjudicació del programa d'actuació integrada del sector S10.  
5. La LRAU no estableix un procediment específic de resolució del programa, diferint el mateix a les normes de contractació administrativa, encara que si determina en el seu article 29.13 el compliment dels següents requisits, a excepció del dictamen del Consell Superior d'Urbanisme, l'exigència del qual ha sigut eliminada per l'actual LOTUP: «13. Altres incidències. Les relacions derivades de l'adjudicació del programa es regiran per les normes  rectores  de  la  contractació administrativa en el que estes no contradiguin allò que s'ha disposat per aquesta llei ni siguen incompatibles amb els principis d'aquesta en els termes que reglamentàriament siguen desenvolupats. La resolució de l'adjudicació s'acordarà per l'administració actuant, previ dictamen del Consell Superior d'Urbanisme, que podrà ser instat també per l'urbanitzador. Sense perjudici de les responsabilitats econòmiques que siguen procedentsa, això determinarà la cancel·lació de la programació i la subjecció de l'àmbit de l'actuació a les previsions de l'article 10. El corresponent acord deurà, a més i quan siga procedent: A) Declarar, de conformitat amb el referit dictamen, l'edificabilitat d'aquells solars el propietari del qual haja contribuït prou a les càrregues d'urbanització.  B)  Iniciar  el  procediment  per a  la  reclassificació  d'aquells terrenys en què, donat l'avanç de les obres d'urbanització, siga possible concloure-les en el règim propi de les actuacions  aïllades. C) Incoar, si es creu oportú, les actuacions precises per acordar una nova programació del terreny en què el nou urbanitzador assumisca les obligacions de l'antic, afectant els béns i recursos resultants de la liquidació de la programació cancel·lada a executar la que la substituïsca o, en qualsevol altre cas, i excepte perjuí per a l'interès públic o tercer sense culpa, disposar: 1. La devolució de la contribució a les càrregues d'urbanització, efectivament satisfetes i no aplicades al seu destinació, als propietaris de terrenys en què no es vaja a emprendre una nova programació, prèvia modificació pel mateix procediment seguit per a la seua adopció dels corresponents actes administratius dictats per a l'execució del programa cancel·lat, o 2. La compensació que siga pertinent als propietaris que hagen contribuït a les càrregues d'urbanització amb càrrec a l'execució de les garanties prestades per l'antic urbanitzador, quan aquesta siga procedents. D) Començar, si és el cas, la tramitació dels procediments declaratius de l'incompliment de deures urbanístics que siguen pertinents.»  
6. Independentment de la legislació de contractes  i de la LRAU, la LOTUP  en el seu article 164 estableix entre les causes de la possible remoció de la condició d'agent urbanitzador la de l'incapacitat legal sobrevinguda, que ens ocupa en el present procediment: «Remoció de l'urbanitzador en les seues funcions. 1. La remoció de l'urbanitzador sense mutu acord o amb reconeixement del dret a indemnització requereix, després de l'audiència dels afectats, dictamen del Consell Jurídic Consultiu de la Comunitat Valenciana. 2. Serà revocada la seua comanda quan l'urbanitzador incórrega en: a) Infraccions urbanístiques o mediambientals greus o molt greus, en relació amb l'àmbit programat. b) Obstaculització de l'exercici dels drets i deures urbanístics dels afectats per la programació o realització de pràctiques manifestament restrictives de la competència en el mercat immobiliari relacionades amb el programa d'actuació. c) Incompliment greu dels seus compromisos, falta de prestació de garanties o una altra infracció dels deures de l'urbanitzador directament imposats per la llei o estipulats amb caràcter essencial en el conveni de programació. d) Inactivitat injustificada de l'urbanitzador durant un període de sis mesos consecutius o nou alterns, excepte pròrroga expressa injustificada. e) Renúncia injustificada. f) Incapacitat legal sobrevinguda de l'urbanitzador per a l'exercici de la seua tasca d'acord amb la legislació de contractes del sector públic. 3. L'acord de revocació comportarà, prèvia ponderació de les circumstàncies de cada cas, algun o alguns dels efectes següents: a) La confiscació de les garanties. b) La imposició de penalitats. c) La indemnització dels danys i perjuís irrogats a l'administració o als afectats».  
  
7. L'article 165 de la LOTUP fixa les següents conseqüències de la resolució del programa d'actuació integrada: «Article 165. Conseqüències objectives de la caducitat o resolució del programa d'actuació integrada. L'acord de caducitat o resolució del programa d'actuació integrada establirà el que procedisca per a concloure l'actuació i podrà: a) Declarar l'edificabilitat d'aquells solars el propietari del qual haja contribuït legalment a les càrregues d'urbanització. b) Iniciar el procediment per a la reclassificació d'aquells terrenys en què, donat l'avanç de les obres d'urbanització, siga possible concloure-les en el règim propi de les actuacions aïllades; i autoritzar, si és el cas, que el propietari de la parcel·la completa la urbanització en règim d'actuació aïllada; i mantindre la resta dels terrenys en alguna de les situacions a que es refereixen els apartats següents. c) Declarar la subjecció de l'àmbit de l'actuació, o de part d'ell, al règim del sòl urbanitzable sense programació o del sòl no urbanitzable. d) L'administració, en cas de mantindre la gestió indirecta del programa d'actuació integrada, podrà requerir als que van formular proposicions juridicoeconòmiques a l'alternativa tècnica seleccionada, per l'ordre derivat de l'aplicació dels criteris d'adjudicació de l'article 126 d'esta llei, a fi que accepten l'adjudicació i procedisquen a l'execució del programa d'actuació. e) Subsidiàriament, incoar, si se creu oportú, les actuacions necessàries per a acordar una nova programació del terreny en què el nou urbanitzador, o l'administració en cas d'optar-se per la gestió directa, assumisca les obligacions de l'antic, afectant els béns i recursos resultants de la liquidació de la programació cancel·lada a executar la que la substituïsca. f) Excepte perjudici per a l'interès públic o tercer sense culpa, es podrà disposar: 1r. Deixar sense efecte, en tot o en part, la reparcel·lació aprovada. 2n. La devolució de la contribució a les càrregues d'urbanització, en metàl·lic o en terrenys, efectivament satisfetes i no aplicades al seu destinació, als propietaris de terrenys en què no es vaja a escometre una nova programació, prèvia modificació, pel mateix procediment seguit per a la seua adopció, dels corresponents actes administratius dictats per a l'execució del programa d'actuació cancel·lat. 3r. La compensació que siga pertinent als propietaris que hagen contribuït a les càrregues d'urbanització, amb càrrec a l'execució de les garanties prestades per l'antic urbanitzador, quan aquesta siga procedent. g) Començar, si és el cas, la tramitació dels procediments declaratius de l'incompliment de deures urbanístics que siguen pertinents, dirimint i declarant les responsabilitats i penalitzacions corresponents i acordant la confiscació de garanties i la imposició de sancions quan siga procedent. h) També podrà acordar-se la directa intervenció gestora de l'administració per la prossecució provisional del programa d'actuació mentre es resol sobre la seua resolució i, si és el cas, nova adjudicació. i) Alçar acta de recepció de la urbanització amb les tatxes que corresponguen, realitzar el mesurament i liquidació de les obres d'urbanització realment executades i, si és el cas, entregar-la al nou urbanitzador».  
  
8. No consta en l'expedient urbanístic que l'Ajuntament haja dictat una resolució declarant l'incompliment de les obligacions d'Augimar Empresa Urbanizadora, SA, com a agent urbanitzador del programa d'actuació integrada del sector S10.  
9. Les obres d'urbanització del sector S10 no s'han iniciat i no s'ha aprovat el projecte de reparcel·lació, per la qual cosa no és procedent:  
Declarar l'edificabilitat dels solars, ja que no existeixen en estos moments.  
Iniciar el procediment per a la reclassificació dels terrenys per a incloure'ls en el règim propi de les actuacions aïllades ni autoritzar als propietaris a completar la urbanització, ja que aquesta no s'ha iniciat.  
  
La devolució de la contribució a les càrregues d'urbanització, efectivament satisfetes i no aplicades a la seua destinació, als propietaris de terrenys en què no es vaja a escometre una nova programació, prèvia modificació pel mateix procediment seguit per a la seua adopció dels corresponents actes administratius dictats per l'execució del programa cancel·lat, ja que estos no s'han adoptat.  
La compensació que siga pertinent als propietaris que hagen contribuït a les càrregues d'urbanització amb càrrec a l'execució de les garanties prestades per l'antic urbanitzador, ja que estes no s'han liquidat.  
  
  
10.  L'ajuntament deurà de ponderar i dirimir sobre:  
A. Sí que hi ha un interès públic, fonamentat en l'actual conjuntura en què ens trobem que ve marcada, d'un costat, per la voluntat d'un gran nombre de propietaris afectats  pel programa contraris a la continuació del mateix i, per un altre, per la situació econòmica  que determina la absència de demanda de nous solars en el nucli de Cabanes o en qualsevol altra que estime aplicable, que justifique declarar la subjecció de l'àmbit de l'actuació, al règim del sòl urbanitzable sense programació (situació urbanística anterior a l'aprovació del programa). Esta declaració no afectaria la vigència del parcial, ja que en aplicació de l'article 67 de la LOTUP «els plans amb continguts normatius tenen vigència indefinida, excepte que en ells es dispose una altra cosa, i vinculen a l'administració i als particulars. La seua revisió i substitució és procedent en els casos que ells mateixos regulen o quan es manifeste la inadequació del seu model territorial a noves circumstàncies». Així mateix, per a l'aprovació de qualsevol modificació que afecte al dit pla, tal i com estableix l'article 63 de la LOTUP i l'article 55 de la Llei 6/1994 reguladora de l'activitat urbanística, deurà seguir-se el procediment previst per a la seua aprovació.  
  
B. Mantindre la gestió indirecta del programa d'actuació integrada, i en este cas podrà requerir als que van formular proposicions juridicoeconòmiques a l'alternativa tècnica seleccionada, per l'orde derivat de l'aplicació dels criteris d'adjudicació, a fi que accepten l'adjudicació i procedeixen amb l'execució del programa d'actuació.  
  
C. Subsidiàriament, incoar, si s'estima oportú, les actuacions necessàries per a acordar una nova programació del terreny en què el nou urbanitzador, o l'administració en cas d'optar-se per la gestió directa, assumisca les obligacions de l'antic, afectant els béns i recursos resultants de la liquidació de la programació cancel·lada a executar la que la substituïsca.  
  
11. En l'informe del cap de Servei del Règim Interior no s'han formulat altres consideracions per a la resolució del contracte, excepte les relatives a la confiscació de l'aval depositat com a garantia de l'execució de les obres d'urbanització del sector, la qual no s'ha considerat procedent al no constar-li possibles incompliments de les obligacions contractuals. Incompliment que tampoc ha considerat la corporació, al no constar tràmit o resolució en el dit sentit.  
Per  tot això, per l'Alcaldia es proposa al Ple de l'Ajuntament que adopte els acords següents:  
  
Primer. Resoldre el contracte o conveni de programació subscrit per este ajuntament amb la mercantil Augimar Empresa Urbanizadora, SA, per a la urbanització del sector S10, així com la remoció de la condició d'agent urbanitzador, a què es va subrogar Augimar Empresa Urbanizadora, SA, i aprovada per acord del Ple de l'Ajuntament, en sessió celebrada el 31 de març de 2005, ja que existeix una incapacitat legal sobrevinguda a l'haver-se iniciat el procediment de liquidació de la mercantil, en actuacions dictades pel Jutjat Mercantil núm. 1 de Castelló, en el procediment 289/2010.  
  
Segon. Considerar que no s'han constatat incompliments per l'agent urbanitzador que justifiquen la confiscació de l'aval depositat com a garantia de l'execució de la urbanització del sector S10, per la qual cosa és procedent la devolució dels avals bancaris número 105/98 i número 183/99 de l'entitat Banco Español de Crédito, per un import de 281.736,08 ?.  
  
Tercer. Considerar que existeix un interès públic, fonamentat en l'actual conjuntura en què ens trobem que ve marcada, d'un costat, per la voluntat d'un gran nombre de propietaris afectats pel programa contraris a la continuació d'aquest i, d'un altre, per la situació econòmica que determina l'absència de demanda de nous solars en el nucli de Cabanes, per la qual cosa es justifica declarar l'àmbit de l'actuació subjecta al règim del sòl urbanitzable sense programació (situació urbanística anterior a l'aprovació del programa).  
Aquest assumpte va ser dictaminat favorablement per la Comissió Informativa d'Urbanisme reunida en sessió ordinària el 16 de febrer de 2017.  
Se sotmet a votació dels regidors la proposta de l'Alcaldia, sent el resultat d'aquesta el que segueix:  
Vots a favor: deu (PSPV/PSOE, Units Pel Poble: Compromís, Partit Popular, Ciutadans).  
Vots en contra: no cap.  
Voten abstenció: no cap.  
  
Per tant, queda aprovada per unanimitat la proposta de l'Alcaldia.  
  
Cabanes, 27 de febrer de 2017.- L'alcaldessa: Virginia Martí Sidro.